Diari Oficial de la Generalitat Valenciana


Sumari del DOGV 9619, del 16-06-2023 (2023/6312)

RESOLUCIÓ de 30 de maig de 2023, de la Presidència del Consorci Hospital General Universitari de València (CHGUV), per la qual es resol el procés d'avaluació de l'exercici de diverses places de direcció de caràcter assistencial del CHGUV, corresponents a la convocatòria CM/01/2014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9619

Data del DOGV
:   16-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6312


Data del document
:   30-05-2023

Organisme emissor


Tipus de document
:   Resolució

Descriptors 

:   * Consorci Hospital General Universitari de València
    * Consorcio Hospital General Universitario de València
    * concurs administratiu
    * concurs administratiu

RESOLUCIÓ de 30 de maig de 2023, de la Presidència del Consorci Hospital General Universitari de València (CHGUV), per la qual es resol el procés d'avaluació de l'exercici de diverses places de direcció de caràcter assistencial del CHGUV, corresponents a la convocatòria CM/01/2014. [2023/6312]  
Les bases generals dels processos de provisió de places que comporten direcció, aprovades per resolució de la Presidència del CHGUV de data 15 de gener de 2018 (DOGV 8245, 01.03.2018), regulen en la seua base 18a i en la disposició transitòria el procés d'avaluació, a l'efecte de continuïtat en l'acompliment de les places de direcció en l'àmbit del CHGUV.  
La referida base 18a resulta d'aplicació a les direccions incloses en el procés d'avaluació que ara es resol, de conformitat amb el que estableix la disposició transitòria de les esmentades bases generals.  
  
Per resolució de la Presidència del CHGUV de 13 de març de 2019 (DOGV 8515, 27.03.2019), es va resoldre el procés d'avaluació de la convocatòria CM/01/2014 relativa a diverses direccions de servei i secció, en la qual es confirmava a les persones que figuraven en l'annex en l'acompliment de la plaça que en cada cas s'especificava, el caràcter temporal d'aquest i el sotmetiment a avaluació quadriennal del seu acompliment a l'efecte de la seua continuïtat, establint que les persones interessades hauran de presentar durant el mes de novembre de 2022 la documentació corresponent referida al període novembre de 2018 a octubre de 2022, tots dos inclusivament, circumstància que s'ha realitzat dins del termini i en la forma escaient.  
A aquest efecte s'ha portat a terme el procés d'avaluació, en els termes establits en les referides bases generals, de les direccions de secció d'Anàlisis Clíniques, Cardiologia, Oftalmologia i Psicologia Clínica, i les direccions de servei d'Anàlisis Clíniques, Farmàcia, Medicina Física i Rehabilitació, Microbiologia i Parasitologia i Pneumologia.  
  
Les respectives comissions d'avaluació, nomenades a aquest efecte per resolució de la Presidència del CHGUV d'1 de febrer de 2023 (DOGV 9532, 13.02.2023), han informat respecte de cadascuna de les persones candidates que figuren en l'annex a la present resolució i proposat la seua continuïtat per al període que en cada cas s'indica.  
En conseqüència, d'acord amb la proposta de les referides comissions d'avaluació i conforme a les atribucions establides en l'apartat 1.2. de l'Acord del Consell de Govern i del president del Consell, de 10 de maig de 2022 (DOGV 9354, 03.06.2022), la Presidència del CHGUV, resol:  
  
Confirmar a les persones que figuren en l'annex a la present resolució, en l'acompliment de les places que en cada cas s'especifica.  
  
El nomenament té caràcter temporal i es troba sotmés a avaluació de l'acompliment, a l'efecte de la seua continuïtat, en els termes previstos en les bases generals de provisió de places de direcció aprovades per la Resolució de 15 de gener de 2018, de la Presidència del CHGUV (DOGV 8245, 01.03.2018).  
A aquest efecte les persones interessades hauran de presentar en la data que s'indica en aquest annex, i referida al període que en el mateix s'assenyala, la documentació i el projecte-memòria establits en la base 18a de les esmentades bases generals. En cas de no fer-ho així, es considerarà que renuncien a participar en el procés d'avaluació i, en conseqüència, a la seua continuïtat en la plaça.  
Per la Direcció de Recursos Humans del CHGUV es realitzaran els actes administratius oportuns per a l'eficàcia d'aquesta resolució.  
  
Contra aquest acte que esgota la via administrativa, pot interposar-se potestativament recurs de reposició davant aquest mateix òrgan, en el termini d'un mes comptat des de l'endemà de la seua publicació o, directament, recurs contenciós administratiu en el termini de dos mesos comptats de la mateixa manera, davant el Jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciós-administrativa.  
  
  
València, 30 de maig de 2023.- El president del CHGUV i conseller de Sanitat Universal i Salut Pública: Miguel Mínguez Pérez.